**Ministru kabineta noteikumu projekta „Aizsargājamās jūras teritorijas “Nida-Pērkone” individuālie aizsardzības un izmantošanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  |
| 2. | Pašreizējā situācija un problēmas | Aizsargājamās jūras teritorijas “Nida-Pērkone” izveidota ar Ministru kabineta 2010.gada 5.janvāra noteikumiem Nr.17 „Noteikumi par aizsargājamām jūras teritorijām”. Aizsargājamās jūras teritorija izveidota, lai nodrošinātu teritorijai raksturīgo jūras ekosistēmu kompleksa saglabāšanu un īpaši aizsargājamo putnu sugu un iesāļūdens (jūras) biotopu aizsardzību. Aizsargājamo jūras teritoriju paredzēts iekļaut Eiropas nozīmes aizsargājamo dabas teritoriju *Natura 2000* sarakstā. Aizsargājamai jūras teritorijai „Nida – Pērkone” ir izstrādāts un apstiprināts dabas aizsardzības plāns (Vides ministra 24.02.2010. rīkojumu Nr.63). Plāna izstrādes laikā apkopota informācija par aizsargājamās jūras teritorijas dabas vērtībām, noteikti teritorijas aizsardzības un apsaimniekošanas mērķi, kā arī noteikti pasākumi, kas īstenojami aizsargājamās jūras teritorijas aizsardzībai un apsaimniekošanai. Noteikumu projekta priekšlikumi, tajā skaitā funkcionālā zonējuma priekšlikumi, izstrādāti dabas aizsardzības plāna izstrādes ietvaros. Dabas aizsardzības plāna izstrādes uzraudzības grupā piedalījušies valsts institūciju, vietējo pašvaldību un sabiedrisko organizāciju pārstāvji.  |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Izstrādātais noteikumu projekts nosaka aizsargājamās jūras teritorijas “Nida-Pērkone” individuālo aizsardzības un izmantošanas kārtību, kā arī tās funkcionālo zonējumu. Aizsargājamā jūras teritorijā noteikta dabas lieguma un neitrālā zona. Dabas lieguma zona ir izveidota īpaši aizsargājamo iesāļūdens (jūras) biotopu, jo īpaši biotopa akmeņaina grunts jūrā, un aizsargājamo putnu sugu, jo īpaši lielās gauras *Mergus merganser,* mazā ķīra *Larus minutus,* brūnkakla un melnkakla gārgales *Gavia stellata/arctica* un melnā alka *Cepphus grylle,* aizsardzībai un saglabāšanai. Neitrālā zona ir izveidota, lai nodrošinātu piekrastes apdzīvoto vietu ilgtspējīgu saimniecisko darbību un tūrisma infrastruktūras attīstību. Zivju ieguve aizsargājamā jūras teritorijā notiek saskaņā ar zvejniecību regulējošiem normatīvajiem aktiem.  |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 6. | Iemesli, kādēļ netika nodrošināta sabiedrības līdzdalība | Projekts pirms izsludināšanas Valsts sekretāru sanāksmē tiek ievietots Vides aizsardzības un reģionālās attīstības ministrijas mājas lapā. |
| 7. | Cita informācija | Ņemot vērā, ka piejūras pašvaldību attīstība ir cieši saistīta ar jūras teritoriju, noteikumu projekts nosūtīts atzinuma sniegšanai Rucavas novada domei un Nīcas novada domei. No Rucavas novada domes saņemts pozitīvs atzinums. Nīcas novada dome atzinumu nav sniegusi. Likuma „Par īpaši aizsargājamām dabas teritorijām” 12.panta 4.daļa nosaka, ka pieņemot lēmumu par aizsargājamās teritorijas izveidošanu, kā arī teritorijas robežu, zonējuma vai aizsardzības režīma maiņu, ņem vērā tās pašvaldības atzinumu, kuras administratīvajā teritorijā atrodas īpaši aizsargājamā dabas teritorija. Tā kā aizsargājamā jūras teritorija neatrodas Nīcas novada administratīvajā teritorijā, Nīcas novada dome atzinumu nesniedz.  |

|  |
| --- |
| **II. Tiesību akta projekta ietekme uz sabiedrību** |
| Nav attiecināms. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Papildus tiesību aktu izstrāde nav nepieciešama. |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms |
| 2. | Citas starptautiskās saistības | Nav attiecināms |
| 3. | Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts ir ievietots Vides aizsardzības un reģionālās attīstības ministrijas mājas lapā. Iebildumi un priekšlikumi nav saņemti. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti |  Pēc noteikumu projekta ievietošanas mājas lapā komentāri un priekšlikumi nav saņemti.  |
| 4. | Saeimas un ekspertu līdzdalība | Noteikumu projekts izstrādāts balstoties uz aizsargājamās jūras teritorijas „Nida – Pērkone” dabas aizsardzības plāna izstrādē iesaistīto ekspertu priekšlikumiem.  |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija |
| 2. | Projekta izpildes ietekme uz pārvaldes funkcijām | Projekts nemaina iesaistīto institūciju kompetenci |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav ietekmes.Jaunas institūcijas netiek paredzētas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav ietekmes.Institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav ietekmes.Institūcijas netiek reorganizētas. |
| 6. | Cita informācija | Nav |

Izglītības un zinātnes ministrs,

Vides aizsardzības un reģionālās attīstības

ministra pienākumu izpildītājs R.Broks

Vīza:valsts sekretāra p.i. A.Eglājs

05.07.2011. 10:20

663

I.Belasova, 67026545

inga.belasova@varam.gov.lv